Kalpokas

Kalpokas, kalpakas (; , ) – aukšta vyriška kepurė, paprastai iš fetro ar avikailio, būdinga Turkijai, Iranui, Vidurinei Azijai.

Žodis kalpak 'kalpokas' yra tapęs karakalpakų (pažodžiui 'juodieji kalpokai') etnonimo dalimi.

Kirgizų baltasis kalpokas 
2019 m. kirgizų baltasis kalpokas (ak-kalpak) ir su juo susiję gamybos, dėvėjimo tradicijos buvo įtrauktos į pasaulinį nematerialaus paveldo sąrašą.

Baltasis kalpokas gaminamas iš baltos vilnos turi religines reikšmes ir gilią simboliką. Jo keturi kampai reiškia keturis gamtos elementus: orą, vandenį, ugnį ir žemę. Jo gamybai naudojamos įvairios vilnos vėlimo, kirpimo, siuvimo, siuvinėjimo technikos, perduodamos iš lūpų į lūpas visoje Kirgizijoje. Žinoma daugiau nei 8 skirtingos kalpokų formos. Išsiuvinėti raštai atskiria skirtingas kirgizų gentis ir bendruomenes, leidžia identifikuoti jos turėtojus.

Galvos apdangalai
Vidurinės Azijos tautų apranga
Turkijos kultūra